
Cuviosul părinte Porfirie Kavsokalivitul - "'VisuJ meu - să-] urmez 
pe Sfântul loan, colibaşul " 


Iubiţii mei fii duhovniceşti, când m-a trimis maica mea să păzesc vitele pe munte - 
căci tatăl meu, fiind săraci, plecase în America să lucreze la canalul Panama pentru 
Noi, copii săi - pe când păşteam vitele, citeam silabisind viaţa Sfântului loan 
Kalivitul. Şi l-am îndrăgit foarte mult pe Sfântul loan şi mă rugam îndelung, ca un 
copil ce eram de doisprezece-cincisprezece ani, nu-mi mai amintesc prea bine. Şi 
vrând să-l imit, cu foarte multă luptă am plecat de la părinţii mei pe ascuns şi am 
ajuns la Kafsokalivia, în Muntele Athos şi am intrat în ascultare la doi Bătrâni ce 
erau frați buni, Pantelimon şi loanichie. S-a întâmplat să fie foarte evlavioşi şi plini 
de virtuţi, aşa că i-am îndrăgit foarte şi de aceea, cu rugăciunile lor, făceam deplină 
ascultare. Acest lucru m-a ajutat foarte mult; simțeam o mare iubire pentru 
Dumnezeu şi petreceam foarte bine. Însă, cu îngăduinţa lui Dumnezeu, pentru 
păcatele mele, m-am îmbolnăvit foarte rău. Atunci Bătrânii mei m-au povăţuit să 
mă duc la părinţii mei, în satul meu, la Sfântul loan din Evvia. 


Şi, deşi de mic copil făcusem păcate multe, când m-am întors în lume am continuat 
a face păcate care, până astăzi, s-au înmulţit foarte mult. Lumea însă m-a socotit 
bun şi acum toţi spun că sunt sfânt. Eu însă, simt că sunt cel mai păcătos om din 
lume. Câte mi le-am amintit, desigur le-am mărturisit şi ştiu că Dumnezeu mi le-a 





iertat pe cele spovedite, însă acum simt că şi păcatele mele sufleteşti sunt foarte 
multe, aşa că vă rog pe voi, cei care m-aţi cunoscut, să vă rugaţi pentru mine, 
fiindcă şi eu, cât am trăit, m-am rugat cu multă smerenie pentru voi. 


Iar acum, că mă îndrept spre cer, cred că Dumnezeu mă va întreba: „Ce cauţi tu 


Iar eu Li voi spune: 


Mai departe nu ştiu ce va fi. Imi doresc însă să lucreze iubirea lui Dumnezeu. 


Şi întotdeauna mă rog ca fii mei duhovniceşti să-L iubească pe Dumnezeu, Care 
este totul, ca să ne învrednicească să intrăm în nezidita Sa Biserică de pe pământ. 
Fiindcă de aici trebuie să purcedem. Eu întotdeauna m-am străduit să citesc imnele 
Bisericii, Sfânta Scriptură şi Vieţile Sfinților noştri şi mă rog ca şi voi să faceţi 
acelaşi lucru. Eu m-am străduit, cu darul lui Dumnezeu, să mă apropii de 
Dumnezeu şi mă rog ca şi voi să faceţi acelaşi lucru. 





Mitropolitul Augustin Kandiotis - Omilie la Sfântul loan Kalivitul 


Iubiţii mei, cine este atent în biserică, se foloseşte din toate. Astăzi, 15 ianuarie, să 
învăţăm de la sfântul sărbătorit, de la Sfântul loan, colibaşul. Este cel mai bun 
dascăl; nu atât prin cuvintele lui, cât prin viaţa lui. 


La începutul veacului al V -lea după Hristos, în Constantinopol, trăia o familie de 
viță nobilă şi bogată, Eutropie şi Teodora. Soţul avea o mare dregătorie, era 
senator, iar Teodora era din primele femei ale Bizanțului. Aveau trei copi. Primii 
doi deveniseră ofiţeri. S-ar fi aşteptat ca şi cel mai mic, loan, să apuce un drum 
asemănător. Însă Dumnezeu a aprins foarte devreme în inima lui focul iubirii Sale. 
Ca dovadă, preferinţele pe care le avea; deoarece de mic, copilul arată care îi va fi 
drumul său. În fiecare duminică era primul la biserică, cu totul afierosit Marii 
Taine a Dumnezeieştii Liturghii. Şi din toate cărțile el iubea Evanghelia. Grăitor 
este şi următorul fapt. 


Atunci Evanghelia, ca şi toate cărţile, erau greu de găsit; nu ca acum. Însă micul 
loan nu voia să o asculte doar în biserică; voia să o aibă sub capul său, precum 
Alexandru cel mare îl avea pe Homer. A cerut deci de la mama sa să îi facă rost de 
o Evanghelie şi în ciuda cheltuielilor, dorinţa lui a fost împlinită. 


Astfel, prin studiul Evangheliei, flacăra iubirii faţă de Hristos se înteţea din ce în ce 
mai mult. Şi a crescut încă şi mai mult, atunci când prin casa lor a trecut un sfânt 
pustnic. Aparţinea faimoasei Mănăstiri a Achimiţilor (sau neadormiţilor) din 
Bitinia. Acolo, la orice oră ai fi mers, fie dimineaţa, fie la prânz, fie seara, fie la 
miezul nopţii, auzeai psalmodii; nu înceta cântarea adusă lui Dumnezeu. 





Cum? Făceau slujbe în schimburi. Precum în posturile de gardă de la frontiere 
soldații păzesc zi şi noapte, şi precum în marile fabrici şi întreprinderi, muncitorii 
lucrează continuu în schimburi, aşa şi în această mănăstire, călugării aveau 
schimburi; nici un minut nu înceta doxologia adusă lui Dumnezeu. Era o mănăstire 
cu program strict. 


Acolo a vrut să meargă loan. Dar pentru că părinţii lui, cu toate că erau evlavioşi, 
nu i-ar fi îngăduit, într-o zi a fugit pe ascuns. 


Toţi aveţi copii, puteţi să vă închipuiţi întristarea părinților lui. Când s-a înserat şi 
el nu mai apărea, mama şi tatăl au ieşit afară neliniştiţi strigându-l pe nume. În 
zadar. Toată noaptea nu au dormit. Dimineaţa au ieşit iarăşi. Tatăl, senatorul, a 
trimis oameni; au căutat în dreapta, în stânga, pe drumuri, în port, în munţi şi în 
prăpăstu. Nimic. Şi durerea lor era mare, plânsul de nedescris. 


Și loan? EI şi-a aflat adăpost în mănăstire. Şi în ciuda tinereţii lui a fost primit, 
deoarece arăta osârdie. Părăsise bunăstarea pentru a trăi pustniceşte. Este emo- 
ționant cum îl ruga pe egumen: 


Aşa l-au primit. Şi acest tânăr i-a întrecut pe toți ceilalți. 


Au trecut aşa şase ani. Dar ce este glasul conştiinţei! Înăuntrul său ca un vierme îl 
rodea o mare durere şi nu-l lăsa să se liniştească. Era neliniştit, deoarece plecase 
din casă fără permisiunea părinţilor săi, care atât de mult îl iubeau. Şi simţea asta 
ca pe o greutate. De aceea, fără a părăsi viaţa călugărească şi a încălca jurământul 
său faţă de Hristos, s-a hotărât să se întoarcă în casa sa. Şi într-o zi, după ce a luat 
binecuvântarea egumenului şi a întregii obşti, a pornit. Înaintat de acum în ani şi 
necunoscut din pricina ascezei, iată-l că păşeşte spre casa părintească. Pe drum 
întâlneşte un cerşetor. Îşi scoate hainele şi i le dă şi poartă el zdrenţele aceluia. 
Cum se apropia de casă inima parcă-i sărea din piept. 


A bătut în poartă. Câinii au lătrat. Au ieşit slujitorii stăpânului. Dar cum să 
înţeleagă că sub acest zdrenţuros şi desculț şi nepieptănat era loan, iubitul fiu al 
stăpânilor lor? Nici tatăl, nici mama lui nu l-au cunoscut! 


Să nu vi se pară ciudat. Îmi amintesc că eram mic când au venit în satul meu din 
Asia Mică acei copii care se luptaseră ajungând până la Ankara. S-au întors 
scheletici, vrednici de milă şi cu totul ticăloşiţi; nu-i recunoşteam nici noi, sătenii 
lor. Când omul trece prin robii, necazuri, răutăţi în lagăre, ajunge un zdrenţuros, pe 
care nu-l recunoaşte nici mama lui. Aşa şi pe el, după nevoinţa ascezei. Nu l-au 





recunoscut nici mama lui, nici tatăl lui. L-au compătimit însă. Şi-au arătat 
dispoziţia de a-i oferi ospitalitate. Şi nu provizoriu; i-au propus să rămână pentru 
totdeauna în casa lor. Dar el s-a mulţumit să-i facă o colibă în colţul curții lor şi 
acolo să rămână, în timp ce ceilalţi treceau prin faţa lui cu aroganţa bogăției. De 
aici s-a numit colibaşul. Şi a rămas ani acolo, ca şi Lazăr din pildă la poarta 
bogatului (vezi Luca 16, 19-21); dar acesta de bunăvoie, prin vrerea sa. 


În această perioadă nimeni nu l-a bănuit. Şi slujitorii, care altădată îl avuseseră 
peste ei, acum, de multe ori îşi băteau joc de el. Părinţii, desigur, îi ofereau toate 
cele necesare. Dar el nu le păstra. Le dădea săracilor şi el însuşi trăia o viaţă mai 
aspră. Da, mai aspră ca înainte! Pentru că există şi în societate oameni care trăiesc 
mai aspru decât trăiesc călugării. 


După ce au trecut trei ani, îi venise de acum vremea sfârşitului. Domnul l-a 
înştiințat... Să plece aşadar din această lume şi să nu afle părinţii lui nimic? 
Considera asta greu de purtat. De aceea, într-o zi, a chemat-o la colibă pe mama 
lui şi i-a zis: 

- Mă duc, plec. 

- Pleci? Și unde te duci? 

- Într-o călătorie îndepărtată, foarte îndepărtată. În puţin timp nu voi mai fi pe 


pământ. Vreau aşadar să vă mulțumesc pentru ospitalitate şi să vă las un dar, ca 
să vă aduceţi aminte de mine. 

Și cu mâna tremurând, cu ochii înlăcrimaţi şi inima bătând, a scos din rasa lui 
săracă Evanghelia sa. Doar ce a văzut-o, mama a recunoscut-o şi i-a spus: 

- Aceasta este a copilului nostru, a lui loan. Noi i-am dat-o. 

- Eu Sunt loan. 

- Tu eşti loan?... 

A avut loc o scenă de nedescris. Mama, recunoscând Evanghelia, şi-a 
recunoscut copilul. Plângea aceea, plângea şi el. Era o scenă emoţionantă. Aşa a 
închis ochii loan în această lume, iar sufletul său a zburat în ceruri. Casa lui l-a 
plâns, dar s-a şi bucurat că le-a destăinuit marea taină. Sfântul său trup însă a 
rămas pe pământ şi a devenit izvor de tămăduiri şi de minuni. 


Va veni o zi când această istorie emoţionantă va deveni film. lată teme frumoase 
pentru cinematograf, nu teme murdare. Dacă aceasta ar deveni operă 


cinematografică, nu va rămâne nici o inimă nemişcată şi nici un ochi neînlăcrimat. 


Fraţii mei, termin. Ce ne învaţă Sfântul loan, colibaşul? Trei lucruri. 





Y Primul: că în acei ani exista evlavie nu doar în casele săracilor, ci şi în 
casele boierilor. 


Din case de senatori şi demnitari ieşeau sfinţi. În felul acesta Bizanțul a devenit 
farul Răsăritului şi Apusului. Acum evlavia a rămas doar în casele săracilor. Dacă 
n-ar fi existat binecuvântata sărăcime, nu am fi avut nici preoţi, nici psalţi, nici 
biserici, nici mănăstiri, nimic. Însă în anii aceia statul era creştin. Aşadar o 
învăţătură este că din casele boiereşti ieşeau sfinţi. 


Y A doua învăţătură este măreţia milosteniei. 


Imaginaţi-vă, ca atunci când zdrenţărosul a bătut în poarta senatorului, acesta să-l 
fi gonit! Ar fi izgonit comoara lor. Ei însă au avut grijă de el ca de un străin; astfel 
şi-au găsit copilul. Şi noi, atunci când ne bate în poartă un străin, nu ştim ce se 
ascunde. Sub hainele-i rupte, sub omul îndurerat, este însuşi Hristos. El a spus: 
„Întrucât aţi făcut unuia dintre aceşti fraţi ai Mei foarte mici, Mie Mi-aţi făcut” 
(Matei 25, 40). 


Y Şia treia învăţătură este: ce valoare are Evanghelia. Dacă n-ar fi existat 
aceasta, nu ar fi existat loan. Ținea în mâini Evanghelia şi aceasta i s-a 
făcut călăuză în viaţă. 


Părinţi, care mă ascultați, luaţi o Evanghelie copilului vostru. Nu vă va costa 500 
de galbeni ca atunci. Astăzi este ieftină. la o Evanghelie, scrie pe ea câteva cuvinte 
scoase din inima ta şi dă-o copilului tău să o citească. Îţi spun: tu vei muri într-o zi, 
vei merge în pământ şi vei deveni ţărână, dar copilul tău o va păstra ca pe cel mai 
preţios dar. 


Evanghelia este temelia societăţii, rădăcina oricărei reuşite înalte. Ea e puterea 
care luminează, încălzeşte, electrizează. Ea şterge lacrimile şi mângâie, ea arată 
cerurile, ea naşte eroii. Evanghelia a născut şi pe loan, colibaşul pentru ale 
cărui mijlociri fie ca Dumnezeu să ne miluiască pe noi toți. 


Amin. 


(Omilia Mitropolitului de Florina, părintele Augustin Kantiotis, rostită într-o 
biserică din Athena pe 15 ianuarie 1960) 

Bucură-te, Sfinte cuvioase loan Colibaşul! 





